b'\n_START_ARTICLE_\nSenjen og Troms\xc3\xb8 len\n_START_PARAGRAPH_\nSenjen og Troms\xc3\xb8 len eller bare Troms\xc3\xb8 len har ikke v\xc3\xa6rt et historisk administrativt omr\xc3\xa5de (len) i Norge p\xc3\xa5 lik linje med len lenger syd i landet. I lenstiden l\xc3\xa5 Norges faktiske nordgrense mellom Salangen og Ballangen, og denne nordligste provinsen hadde ikke en like fast styring som omr\xc3\xa5dene lenger syd i landet._NEWLINE_Med amtsforordningen av 1661 ble de nordligste riksdelene fors\xc3\xb8kt organisert p\xc3\xa5 lik linje med omr\xc3\xa5dene lenger syd i landet, og Nordlandenes len ble etablert og omfattet da fogderiene Helgeland, Salten, Vester\xc3\xa5lens og Lofoten og Senjen og Troms\xc3\xb8 fogderi.'